
Ως Δαμέ! Πορεία Σάββατο 18/12 


Κυκλοφορεί από μερικούς φίλους του κινήματος η ανησυχία ότι οι θέσεις µας βάζουν το 
ατομικό δικαίωµα πάνω από το συλλογικό, ότι δεν µας ενδιαφέρει η δημόσια υγεία, ότι 
κάνουμε πλάτες σε αντιεµβολιαστές, ότι είµαστε εναντίον των εμβολιασμών ή γενικά 
των επιστημονικών δεδοµένων. Θέλουμε να θέσουµε κάτω µερικά πράγματα για χάρη 
ξεκαθαρίσµατος αλλά και ως πλαίσιο εν όψει της πορείας του Σαββάτου: 





Ί. Από την πρώτη στιγµή της δημιουργίας του δικτύου του Ως Δαμέ, υπήρχε η 
ανάγκη να δοθεί ένας άλλος λόγος για την πανδημία που να µην προέρχεται ούτε από 
τη διεφθαρµένη κυβέρνηση που μέχρι σήµερα συνεχίζει να λαμβάνει αντιεπιστηµονικά 
µέτρα, αλλά ούτε και από θρησκόληπτους και ακροδεξιούς κύκλους που, επικαλούµενοι 
θεωρίες συνωμοσίας, εκτροχιάζουν τη δηµόσια συζήτηση για την πανδημία. Εξ αρχής, 
τον Φλεβάρη του 21, δεκτήκαµε έντονη κριτική από αρκετό κόσµο, φίλους και µη, ότι 
δεν νοείται να κάνουμε διαδήλωση ενώ υπήρχαν τόσα πολλά κρούσματα, ότι θα 
φανούμε ανεύθυνοι, θα συνδεθούµε µετους "ψΨεκασμένους" κτλ. Εμείς επιµείναμµε ότι 
ήταν αναγκαίο να σπάσουµε τον φόβο και να μιλήσουμε εξ Αριστερών για την πολιτική 
διαχείριση της πανδηµίας, η οποία παραμένει άρρηκτα συνδεδεμένη µε τη διαφθορά 
και τον αυταρχισµό. Εν τέλει δικαιωθήκαμε. 

2. Ακριβώς εκείνη την περίοδο, τόσο στην πρώτη όσο και στη δέυτερη πορεία του Ως 
Δαμέ (13 και 20 Φλεβάρη), σελίδες αρνητών συνομωσιολόγων εξέδιδαν καλέσµατα σε 
διαμαρτυρία στον ίδιο τόπο και ώρα, µε εντελώς άλλο πολιτικό πλαίσιο και χωρίς καμιά 
αναφορά στο Ως Δαμέ. Βλέποντας τον κίνδυνο µπροστά σε αυτό, µέλη µας 
επικοινώνησαν µε τους διαχείριστες των σελίδων και τους έκαναν ξεκάθαρο ὅτι είναι 
ανεπιθύµητοι. Αυτοί υπάκουσαν, αφαίρεσαν τα καλέσµατα από τις σελίδες τους και δεν 
εμφανίστηκαν στις διαμαρτυρίες. Το ίδιο ανεπιθύµητοι παραμένουν και σήµερα. Οι 
διαμαρτυρίες µας έχουν ταξικό πρόσημο, και κανένα εθνικό η θρησκευτικό σύμβολο δεν 
έχει θέση σε αυτές. Πάγια θέση µας επίσης ο κοινός αγώνας µετους Τουρκοκύπριους, 
εξού και τα πανό µας είναι γραμμένα και στις δύο γλώσσες της ΚΔ. 

3. Θεωρούμε άστοχο ο αριστερός λόγος να εστιάζει σε ένα σχετικά μικρό ποσοστό 
του πληθυσμού που αρνείται να εµβολιαστεί και να τους καθιστά υπεύθυνους για τη 
συνέχιση της πανδηµίας. Είναι προφανές ότι µε αφορμή την εναντίωση στα εμβόλια 
επιχειρείται µια αναδιάρθρωση της (παγκόσμιας) δεξιάς µέσα από τα αἰ-ΠαΠῖ κινήματα, 
κάτι που ξεκίνησε χρόνια πριν την πανδημία και εντάθηκε στη συνέχεια. Είναι επίσης 
προφανές ότι τέτοιου είδους κινήματα είναι ταξικοί εχθροί µας. Αυτό δεν σηµαίνει όµως 
ότι µας επιτρέπει αυτομάτως να ανάγουµε το οποιοδήποτε άτοµο δεν έχει εµβολιάστει 
(δείτε ανάµεσα στους συγγενείς και στους φίλους σας, δεν είναι τόσο κρυμμένοι) σε 
εχθρό της δηµόσιας υγείας και συνομωσιολόγο. Άλλο να γίνεται µια συζήτηση για τη 
χρησιμότητα των εµβολίων και άλλο να γίνεται αυτή η στρατιωτικοποίηση του λόγου 
που βλέπουμε σήµερα και η υιοθέτηση τόσων αυταρχικών µέτρων που δεν έχουν σχέση 
µε τη διαφύλαξη της δηµοσιας υγείας. 

4. Εμείς λέμε το εξής απλό, ότι δεν μπορούμε να δεχτούμε τον έµµεσο ή άµεσο 
υποχρεωτικό εμβολιασμό, όσο αδιαμφισβήτητο και να είναι το γεγονός ότιη 
εµβολιαστική κάλυψη σώζει ζωές (αλλά την ἴδια ώρα δεν φέρνει το τέλος της 
πανδηµίας). Και ενώ στην Ευρώπη η εµβολιαστική κάλυψη έχει ανεβεί σε σχετικά ψηλά 
επίπεδα, βλέπουμε πως η ίδια αυτή συζήτηση µάς βραχυκυκλώνει από το να μιλήσουμε 
για τόσα άλλα που έχουν να κάνουν µε την πανδημία: δύο χρόνια µετά η κυβέρνηση 
δεν έκανε καμιά ουσιαστική βελτίωση/επένδυση στα νοσοκομεία ή στα σχολεία, 
εργαλειοποίησε τον επιστημονικό λόγο για δικό της όφελος και όχι για την κοινωνία, 
φταίει τους πολίτες για τα δικά της συνεχιζόµενα σφάλματα και παραλείψεις, συνεχίζει 
να εφαρμόζει αυταρχικές πολιτικές, άφησε απροστάτευτους ή και έβαλε σε χειρότερη 
θέση ένα σωρό ευάλωτους ανθρώπους από ανασφάλιστους εργαζόµενους, άνεργους, 
ηλικιωμένους, μέχρι μετανάστες. 

5.Ώατο επαναλάβουµε ακόµα µια φορά: εµείς πολεμούμε για µια δημόσια υγεία µε 
ποιότητα για όλους, ντόπιους και μετανάστες. Είναι πραγματικά µεγάλη συζήτηση το τι 
σηµαίνει δημόσια υγεία που να ανταποκρίνεται στις ανάγκεςτου πληθυσμού και πώς 
µπορεί να επιτευχθεί κόντρα στους νεοφιλελεύθερους καιρούς. Εμείς λέμε ότι είναι 
καιρός να την κάνουµε αυτή τη συζήτηση. 

6. Στην αρχή της πανδηµίας μιλούσαμε για το πώς οιος δεν γνωρίζει σύνορα, κάποιοι 
µε ρομαντικό ύφος µας υπενθύμµιζαν ότι ο κόσμος είναι ενωμένος κτλ. Φαίνεται να 
έχουµε ξεχάσει ότι τεράστιο µέρος του παγκόσμιου πληθυσμού δεν έχει πρόσβαση σε 
εμβόλια (και γενικότερα σε δοµές υγείας), ο νεοφιλελευθερισµός έχει καταστρέψει τα 
συστήµατα δηµόσιας υγείας των περισσότερων χωρών µε αποτέλεσµα το γενικό 
επίπεδο υγείας των φτωχών να έχει φθίνουσα πορεία τις τελευταίες δεκαετίες και από 
το ξέσπασμα της πανδηµίας έχει επικρατήσει ένας υγειονοµικός εθνικισμός που έχει 
τεράστιες επιπτώσεις στις ζωές των φτωχών αυτού του πλανήτη. Τόσο η πανδηµία όσο 
και η συνεχιζόμενη κλιματική κρίση, έχουν εκτοξεύσει τις παγκόσμιες ανισότητες μεταξύ 
τάξεων και μεταξύ χωρών. Όσο και αν αυτό ξενίζει κάποιους, θεωρούμε ότι είναι 
επιτέλους ώρα να μιλήσουμε αλλά και να ὁράσουμµε μαζικά ενάντια στο καπιταλιστικό 
σύστηµα που µε μαθηματική ακρίβεια οδηγεί στην καταστροφή του πλανήτη. 


Ραντεβού το Σάββατο η ώρα 15:00 στο πάρκο Κολοκάση 
Να σπάσουµε τον φόβο 
Υγεία-Αλληλεγγύη-Αντίσταση 

